钦定古今图书集成/历象汇编/庶征典/第076卷 > 《田家五行》 > 南齐
## 钦定古今图书集成/历象汇编/庶征典/第076卷 > 《田家五行》 > 南齐

### 高帝建元四年雨水频降

按《南齐书武帝本纪》，建元四年“三月，上即位，五月癸
未，诏曰：‘顷水雨频降，潮流洊满，二岸居民多所淹渍，
遣中书舍人与两县官长优量赈恤’。”

### 武帝永明五年雨水

按《南齐书武帝本纪》，永明五年“六月辛酉，诏曰：‘比霖
雨过度，水潦洊溢，京师居民，多离其弊。遣中书舍人、
二县官长，随宜赈赐。八月乙亥，诏今夏雨水，吴兴、义
兴二郡，田农多伤，详蠲租调’。”　按《五行志》：“五年，吴兴、
义兴水雨伤稼。”

永明八年，霖雨。

按《南齐书武帝本纪》：“八年八月丙寅，诏京邑霖雨既
过，居民泛滥。遣中书舍人、二县官长赈恤。”　按《五行
志》：“八年四月己巳起阴雨，昼或暂晴，夜时见星月。连
雨积霖，至十七日乃止。”

永明十年，霖雨。

按《南齐书武帝本纪》：十年十一月“戊午，诏曰：‘顷者霖
雨，樵粮稍贵，京邑居民，多离其弊。遣中书舍人二县
官长赈赐’。”

永明十一年，恒雨。

按《南齐书武帝本纪》，不载。　按《五行志》，“十一年四月
辛巳朔，三月戊寅起。而其间暂时晴。从四月一日又
阴雨。昼或见日，夜乍见月，回复阴雨，至七月乃止。”

### 明帝建武二年冬水雨伤稼

按《南齐书明帝本纪》。不载。　按《五行志》，“建武二年冬，
吴、晋陵二郡水雨伤稼。”

### 东昏侯永泰元年恒雨

按《南齐书》、明帝、《东昏侯本纪》俱不载。　按《五行志》，永
元元年十二月二十九日雨，至永泰元年五月二十
一日乃晴。京房《易》曰：“冬雨，天下饥。春雨，有小兵，时卤
寇雍州。”